**Választási kiírás – Közgazdasági és Gazdaságinformatikai Doktori Iskolába**

A Doktorandusz Önkormányzat (DÖK) küldöttgyűlési képviselő jelölése és megválasztása a Közgazdasági és Gazdaságinformatikai Doktori Iskolába (KGIDI).

A BCE DÖK Felügyelő bizottsága az alábbi választási kiírást teszi közzé, amelyhez a doktori iskoláknak lehetőségük nyílik az új hallgatóik aktívabb bevonására a DÖK választási folyamatába.

**A választás időbeli ütemezése**

* A választás kiírása: 2025. július 18.
* Jelöltállítási időszak: 2025. július 21-jétől 2025. július 25-ig.
* Szavazási időszak legalább: 2025. augusztus 4-től 2025. augusztus 15. 12:00-ig.

**A jelölésre és szavazásra jogosultak személyi köre**

A választás során minden, az Egyetemmel doktori képzésen hallgatói jogviszonnyal rendelkező doktorandusz választó és választható. A doktoranduszok abban a doktori iskolában jogosultak jelöltként indulni és a választáson szavazni, amelyhez jogviszonyuk alapján tartoznak. Amennyiben egy doktorandusz több doktori iskolához is tartozik, akkor a választása szerinti, de legfeljebb egy doktor iskolában jogosult szavazni, illetve jelöltként indulni.

**A jelölés módja, helye és ideje**

A jelöltállítás elektronikusan történik a jelölt saját email címéről a DÖK Felügyelő Bizottságának email címére (dokfb@uni-corvinus.hu) megküldött jelöléssel. Az érvényes jelöléshez a jelöltnek az alábbiakat kell megjelölnie a jelölésben:

* teljes nevét;
* születési dátumát;
* NEPTUN-kódját
* annak a doktori iskolának a megnevezését, amelyben jelöltként indul;
* egy legalább 200, legfeljebb 500 leütés hosszúságú bemutatkozó szöveget.

A jelöltállítási időszak 2025. július 21-jétől 2025. július 25-ig.

**A jelöltek személyének és az általuk megadott adatok közzétételének módja helye és ideje**

A jelöltek nevét, bemutatkozását doktori iskolánkénti bontásban a DÖK honlapján bárki számára hozzáférhetően közzé kell tenni, és gondoskodni kell arról, hogy a közzététel tényéről a szavazati joggal rendelkezők elektronikus úton értesítést kapjanak.

**A szavazás lebonyolításának módja, helye és ideje**

A szavazás elektronikusan történik a Neptun rendszeren keresztül, az Ügyintézés / Kérdőívek menüpont alatt a megfelelő kérdőív kitöltésével. A szavazás során csak a saját doktori iskola jelöltjeire lehet szavazni. Egy szavazó legfeljebb három jelöltet lehet támogathat. A szavazatok súlya azonos. Egy jelöltre legfeljebb egy szavazat adható. Érvényes a szavazat, ha legalább egy jelöltet támogat a szavazó.

**A szavazási időszak 2025. augusztus 4-től 2025. augusztus 15. 12:00-ig.**

A szavazásra legalább 10 egymást követő munkanapot kell biztosítani. Amennyiben a 10. munkanapon a választás érvényességéhez és eredményességéhez szükséges feltételek fennállnak, a szavazást meg kell hosszabbítani.

A választás érvényes, ha azon a teljes idejű nappali doktori képzésben részt vevő doktoranduszok legalább huszonöt százaléka igazoltan részt vett. A választás eredményes, ha a képviselők közül legalább három megválasztásra került. A szavazás eredménye közzétételének módja, helye és ideje Képviselővé doktori iskolánként az a jelölt válik, aki a legtöbb szavazatot kapta. Az ugyanabban a doktori iskolában sorrendben a következő két legmagasabb szavazatszámot, de legalább egy szavazatot kapott, meg nem választott két jelölt, az általuk kapott szavazatszámok sorrendjében küldöttgyűlési póttag lesz. A választás eredményét és a százalékos részvételi adatokat doktori iskolánkénti bontásban a DÖK honlapján bárki számára hozzáférhetően közzé kell tenni, és gondoskodni kell arról, hogy a közzététel tényéről a szavazati joggal rendelkezők elektronikus úton értesítést kapjanak.

A szavazás eredménye legkésőbb a szavazás végét követő 30 napon belül lesz elérhető.

**Jogorvoslat**

A választással kapcsolatban bármely doktorandusz a panaszra okot adó tényről vagy körülményről való tudomásszerzéstől számított 3 munkanapon belül panasszal élhet az DÖK Felügyelőbizottságához benyújtott panaszával az alábbi elérhetőségen: dokfb@uni-corvinus.hu

A választásra vonatkozó részletes szabályok megtalálhatók a [**DÖK Alapszabályában**](https://www.uni-corvinus.hu/contents/uploads/2023/12/VI_DOK_Alapszabaly_2023_december_5_00_alairt.13c.pdf).

Budapest, 2025. 07. 18.

K. Szabó Áron s.k.

elnök

BCE DÖK Felügyelő Bizottság